**CINE-I BOGAT,CINE-I SĂRAC**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stăteau de vorbă-n ceas tarziu

Un om bogat,c-un pirpiriu

Și se-ntrebau unul pe altul

Cine-i sărac,cine-i bogatul?

“Eu am averi ce n-au egal

Și tot ce port e țol regal

Și când mai plec din loc în altul

Dup-al meu port,toți întorc capul”

“Eu cam trăiesc de azi pe mâine

Și dacă am un colț de pâine

L-împart la toți,ca să ajungă

Să n-am familia flămândă”

“De a mea faimă știu cu toți

Îmi sunt bogați frați și nepoți

Și aș putea cu banii mei

Să cumpăr lumi și tot ce vrei”

“Eu n-am ca tine bani,averi

Și anii toți mi-au fost severi

Dar am comoară mai de preț

Ca banii tăi din două vieți

Nevastă am să mă iubească

Copii,fața să-mi veselească

Și toate astea nu le-aș da

Pe-oricâtă avere ai avea!”

“Mă faci să râd,tu om plăpând

Preferi mereu s-adormi flămând

În loc să ai de toate-n casă

Și niciun lucru să-ți lipsească?”

“Nu m-așteptam să mă-nțelegi

Tu ce-ai trăit ca niște regi

Dar va veni și vremea-n care

La tot ce spun,să dai crezare”

“O să-nțelegi dar prea târziu

Că omu’ acesta pirpiriu

Se mulțumește cu ce are

Și-și duce demn zilele amare

Poate-o să vină și-al tău rând

Să-ți strângi la piept copil plăpând

Și-o să-nțelegi,în fel sau altul

Cine-i sărac,cine-i bogatul!”